
	DEN NORSKE KIRKE

	
	Torsken menighetsråd


 

Møteprotokoll 
Torsken menighetsråd

	Orienteringssaker
Toalett ved Torsken kirke
Kommunen vil i løpet av sommeren sette opp et toalett mellom kirken og den gamle prestestua.

Rådsstrukturen
Det ble en kort diskusjon rundt samtaler om ny rådsstruktur i Senja. Torsken menighetsråd ga klart uttrykk for at man ikke ønsker å slå seg sammen med andre menighetsråd.

Arbeid på Torsken kirke
Kommunen/fellesrådet jobber med å få utbedret mangler ved arbeid gjennomført av Byggtema i fjor høst.

	Eventuelt

	
	
	



Sted 06.06.2025

	Leif Einar Thomassen
Leder
	Stein Emil Iden
Sekretær




Godkjenning av innkalling og saksliste
Godkjenning av protokoll
Saker til behandling
[bookmark: CaseRef208933]7/25 Økonomirapport pr 26.5.25 Torsken

	Behandlet av
	Møtedato
	Saknr

	1 Torsken menighetsråd
	03.06.2025
	7/25






Saksorientering
Regnskapet pr 26.5.25 viser totalt sett et mindreforbruk på 4702 kr. 
Ofringer til egen menighet og til annen virksomhet er lavere enn budsjettert.
Det er ikke brukt noe på trosopplæring så langt i år, og utgifter til konfirmanter er langt under budsjett.

Forslag til vedtak

Økonomirapport pr 26.5.25 tas til orientering.

Møtebehandling

Vedtak 
Økonomirapport pr 26.5.25 tas til orientering.

	8/25






Saksorientering
Etter menighetsrådsmøtet i Torsken i februar, ble det sendt søknad/henvendelse til Senja kommune om å få bekreftelse fra kommunen på finansieringsansvar for Gryllefjord kapell. Menighetsrådene har ikke fått svar på søknadene, men i et økonomimøte mellom administrasjonen/ordfører i Senja kommune og AU i fellesrådet 8.mai 2025, ga kommunen klar beskjed om at de ikke kan finansiere alle ikke-godkjente kirkebygg. Kommunen ba fellesrådet om å sende over en oversikt over hvilke kirkebygg fellesrådet ville foreslå kunne tas ut av drift, legges ned, selges osv. 
AU for fellesrådet svarte kommunen slik: Det er menighetsrådene som avklarer hvilke bygg de vil beholde og menighetsrådene har søkt Senja kommune om å finansiere alle kirkebygg, utenom Flakstad kirke.
Senja kommune ba da om en avklaring av hvordan byggene brukes, hvilke bygg som må/ bør prioriteres av de byggene som er søkt finansiering for.
Prosten foreslo i møtet med kommunen at prestene/ menighetsrådene kan si noe om hvilke bygg de bruker til ulike formål, altså hvilke kirkebygg de oppfatter at de MÅ ha av de ikke-godkjente kirkebyggene, slik at fellesrådet i sitt møte 12.juni kan ta saken til behandling og fatte vedtak som sendes til Senja kommune. 


Forslag til vedtak

Torsken menighet har bare ett ikke-godkjent kirkebygg, ettersom menighetsrådet har vedtatt å avhende Flakstadvåg kirke: Gryllefjord kapell. Gryllefjord kapell er et veldig viktig bygg i bygda Gryllefjord. Det er i aktivt bruk til kirkelige handlinger, konfirmasjonsundervisning, legoklubb og konserter, og Torsken menighetsråd ber derfor fellesrådet/kommunen om å prioritere å finansiere videre drift av dette bygget.

Møtebehandling

Vedtak 
Torsken menighet har bare ett ikke-godkjent kirkebygg, ettersom menighetsrådet har vedtatt å avhende Flakstadvåg kirke: Gryllefjord kapell. Gryllefjord kapell er et veldig viktig bygg i bygda Gryllefjord. Det er i aktivt bruk til kirkelige handlinger, konfirmasjonsundervisning, legoklubb og konserter, og Torsken menighetsråd ber derfor fellesrådet/kommunen om å prioritere å finansiere videre drift av dette bygget.





[bookmark: CaseRef208714]9/25 Årsregnskap 2024 Torsken

	Behandlet av
	Møtedato
	Saknr

	1 Torsken menighetsråd
	03.06.2025
	9/25






Saksorientering
Bakgrunn
Torsken menighet har et eget regnskap og et prosjektregnskap i Senja kirkelige fellesråd. I fellesrådet bokføres utgifter til konfirmanter, trosopplæring og til lønning av felles menighetspedagog for Torsken, Berg og Tranøy. 

Vurdering 
Regnskapet for 2024 i soknet viser et mindreforbruk på 20.243,27 kr. Egentlig skulle det vært et merforbruk på 2.552,73 kr, fordi fondet til Damenes Aften ble avsluttet i 2024 i stedet for i 2023. I 2023 hadde vi et unormalt stort merforbruk som skulle vært dekket av fondet Damenes Aften. I fellesrådet viser regnskapet knyttet til konfirmanter i Torsken et merforbruk på 8.087,92 kr. Dette er dekket inn ved overføring fra Torsken menighets regnskap. Trosopplæringsregnskapet for Torsken viser et mindreforbruk på 2741,84 kr. Dette beløpet er satt av på fondet Trosopplæring i fellesrådets regnskap.

Forslag til vedtak

Regnskap for 2024 godtas. Mindreforbruket på 20.243,27 kr settes av på Torsken menighets disposisjonsfond.

Møtebehandling

Vedtak 
Regnskap for 2024 godtas. Mindreforbruket på 20.243,27 kr settes av på Torsken menighets disposisjonsfond.

Saksorientering
Bakgrunn:
Biskopen i Nord-Hålogaland bispedømme har i brev 26. februar 2025 bedt alle sokn om å gjennomgå gudstjenesteforordningen i hvert sokn. 
Hensikten med dette arbeidet ligger i følgende sitat fra biskopens skriv: «Siden dette sist ble gjort for alle sokn i Nord-Hålogaland bispedømme har det skjedd mye med blant annet demografi og de ansattes arbeidsvilkår. Gjeldende forordninger er derfor mange steder ikke tjenlige redskaper for kirkens virksomhet.»
Det er biskopen som til sist forordner det antall gudstjenester som skal feires på hvert prekensted i soknet. Saken skal behandles av menighetsråd og i et menighetsmøte. Deretter sendes saken til biskopen via prosten som legger ved sin påtegning.
Forordnede gudstjenester er lagt til søn- og helligdager, men også gudstjenetse 17. mai, 1. mai, 6. februar og lignende kan bli regnet som forordnede gudstjenester. Det må i tilfelle avgjøres ut av lokale forhold. En slik avgjørelsen må tas før endelig tall fastsettes. 
I Torsken sokn er det i dag 35 forordnede gudstjenester pr. år – Torsken kirke 7, Gryllefjord kapell 9, Medby kapell 8, Grunnfarnes bedehuskapell 4, Sifjord bedehuskapell 4 og Flakstadvåg kirke 3.
Vurdering
Ut fra gudstjenestedeltagelsen generelt synes antallet gudstjenester på søn- og helligdager å være noe for høyt. Det er dessverre også en trend at deltagerantallet synes noe synkende år for år. Likevel er det et behov for et visst «utvalg» av gudstjenester som er valgbare for dåp. Dåpstallene ligger på om lag 2 – 4 pr. år. Dåpsgudstjenestene er likevel nokså godt besøkt. 
Når det gjelder konfirmasjon har det etter hvert blitt nokså vanlig rundt om å legge konfirmasjonsgudstjenesten til lørdag. I hovedsak her dette å gjøre med at selskapene for den enkelte konfirmant lettere lar seg avvikle. Soknepresten ser det som naturlig at konfirmasjonsgudstjenesten flyttes fra søndag til gjeldende lørdag og at den inngår i antallet forordnede gudstjenester. Videre synes det rimelig at gudstjeneste på 17. mai også inngår som forordnet gudstjenester, selv om 17. mai faller utenom søndag.
Torsken menighet preges av at den er markant to-delt. I Nordre Torsken er det to kirker (Torsken kirke og Gryllefjord kapell), Søndre Torsken eier menigheten bare en kirke (Flakstadvåg kirke). I tillegg feires et betydelig antall gudstjenester på private bedehuskapell (Medby kapell, Grunnfarnes og Sifjord bedehuskapell).  Det er svært sjelden at noen reiser mellom Søndre og Nordre Torsken for å være med i gudstjenestefeiringen. 
Soknets hovedkirke er Torsken kirke. Kirka mangler toalett og har kun kirkerommet til rådighet. Den egner seg i mindre grad til konfirmantarbeid eller annet barne- og ungdomsarbeid. Gryllefjord kapell er derimot mer å betrakte som ei arbeidskirke, bl. annet med rom ovenpå som et potensiale for oppussing. Det er kjøkken og toalett. Soknepresten ser det som naturlig at det er flere gudstjenester i Gryllefjord kapell enn i Torsken kirke. Stedene Torsken og Gryllefjord er lokalisert med relativ kort avstand mellom. Det er i og for seg ikke urealistisk at begge kirkehusene kan betjene den samme menighetssøkende forsamling. Utfra tidligere vurderinger er det ikke aktuelt å legge ned noen av disse gudstjenestestedene. Det som imidlertid er utfordringen er at det er svært få mennesker som oppsøker vanlige gudstjenester på disse stedene. Vinteren 24/25 har det vært messefall begge knyttet til oppmøte. Det er ikke så urimelig at en tenker å redusere antallet gudstjenester begge steder, men at Gryllefjord kapell har flest.
I Søndre Torsken benytter en seg av tre private kirkehus som alle ligger innenfor et område på om lag 1 mil. Det er ikke urimelig ut fra avstand at folk som ønsket å feire gudstjeneste kunne ambulere mellom stedene, men dette skjer i liten grad. Må Medby hadde en nok tidligere den største gruppen mennesker som benyttet seg av gudstjenestene. Mange var også knyttet til misjonsarbeide gjennom organisasjoner. Mange av disse menneskene er borte nå, og Medby kapell synes ikke å framstå som det stedet det er flest mennesker som møter opp til gudstjenestefeiring. Det er derfor ikke så urimelig at den bør ta ned antallet gudstjenester ved Medby kapell. De øvrige bedehuskapell (Grunnfarnes og Sifjord), samt Flakstadvåg kirke, ha så få årlige gudstjenester at de nok etter sokneprestens oppfatning bør bli stående. Når det gjelder Flakstadvåg kirke så er det her nokså godt oppmøte prosentvis av folketall (noen ganger opp mot 100%). Men kirka har store renoveringsbehov. 
Et annet fokus har vært Senja fellesråd sin anstrengte økonomi til drift av kapell og kirker. Ved avvikling av færre gudstjenester vil en kunne begrense kostnadene til fyring og til brøyting i noen grad. 
På bakgrunn av deltagerantall (i hovedsak) ser soknepresten det det som naturlig at antallet forordnede gudstjenester tas ned noe på de steder som har flest gudstjenester.
Det forutsettes at en ikke med nedtrekk av antall gudstjenester ikke automatisk fører til nedtrekk i de menneskelige ressursene knyttet til gudstjenestefeiringen. En håper imidlertid at noe færre gudstjenester vil kunne øke interessen for gudstjenestefeiring, og at det gis mulighet til å planlegge gudstjenestene slik at de i større grad kan bli attraktive for beboerne i de ulike områdene. På denne måten kan den gudstjenestefeirende menighet blir større.

Forslag til vedtak

Torsken sokn skal ha 32 gudstjenster på søn- og helligdager i året. Innenfor dette antall gudstjenester legges gudstjeneste på 17. mai og konfirmasjonsgudstjeneste, selv om disse ikke faller på søn- eller helligdag.
Gudstjenestene fordeles slik: Torsken kirke 7 gudstjenester
Gryllefjord kapell 8 gudstjenester
Flakstadvåg kirke 3 gudstjenester 
Medby kapell 6 gudstjenester
Grunnfarnes bedehuskapell 4 gudstjenester
Sifjord bedehuskapell 4 gudstjenester

Møtebehandling

Vedtak 
Torsken sokn skal ha 32 gudstjenster på søn- og helligdager i året. Innenfor dette antall gudstjenester legges gudstjeneste på 17. mai og konfirmasjonsgudstjeneste, selv om disse ikke faller på søn- eller helligdag.
Gudstjenestene fordeles slik: Torsken kirke 7 gudstjenester
Gryllefjord kapell 8 gudstjenester
Flakstadvåg kirke 3 gudstjenester 
Medby kapell 6 gudstjenester
Grunnfarnes bedehuskapell 4 gudstjenester
Sifjord bedehuskapell 4 gudstjenester

Saksorientering
Årsmeldingen skal belyse status og drift for året. Den skal være en del av dokumentasjonen til årsregnskapet.
Årsmeldingen for 2024 er utarbeidet av menighetsforvalter og sokneprest. Den gir et kort og oversiktlig bilde av aktiviteten i Torsken menighet i 2024.

Forslag til vedtak

Årsmelding 2024 vedtas.

Møtebehandling

Vedtak 
Årsmelding 2024 vedtas, men setningen «Jan-Ole Berntsen har vært fungerende prest i Torsken i 50 % stilling.» endres til «Torsken menighet deler sokneprest Jan-Ole Berntsen med Berg menighet.» 

Saksorientering
Konfirmantavgiften ble sist vurdert i juni 2021. Det er differanse på 400 kr mellom Lenvik menighet sin konfirmantavgift på kr 1400 til Torsken sin avgift på kr 1000. Det er pålagt menighetene å tilby konfirmantundervisning, men omfanget og innhold varierer fra menighet til menighet. Til og med innen egen menighet kan tilbudet være forskjellig. 
Utgiftene pr konfirmant er høyere enn egenandelen som hver konfirmant betaler.

Forslag til vedtak

Konfirmantavgiften justeres til 1400 kr.

Møtebehandling

Vedtak 
Konfirmantavgiften justeres til 1400 kr.

Saksorientering
Stillingen som biskop i Nord-Hålogaland blir ledig etter at biskop Olav Øygard går av 1. oktober 2025. Øygard har vært biskop i Nord- Hålogaland i nesten 11 år.
Nå er det seks bispekandidater det skal stemmes over:
Bergslid, Kjartan: F. 24/06/1966. Prost, Østre Borgesyssel prosti, Borg bispedømme
Lægdene, Stig: F. 15/6/1961. Domprost, Tromsø Domprosti, Nord-Hålogaland bispedømme
Norbye, Gaute: F. 16/01/1968. Garnisonsprest, Forsvaret - Forsvarets tros- og livssynskorps (FTLK) 
Sandmæl, Kristine: F. 04/02/1970. Prost, Lofoten prosti, Sør-Hålogaland bispedømme
Sirris, Stephen: F. 08/06/1977.   Prodekan, NMBU/Professor i diakonivitenskap, MF 
Skoglund, Anne Bergliot: F. 05/02/1963. Stiftsdirektør, Nord-Hålogaland bispedømme  
Prosessen fram mot tilsetting av ny biskop innebærer en rådgivende avstemning som avgjør hvilke tre av de seks nominerte kandidatene som blir med videre i prosessen. 
Fristen for alle med stemmerett til å avgi rådgivende stemme er 12. juni. Ny biskop i Nord-Hålogaland bispedømme tilsettes under kirkerådets møte 18. September 2025.

Forslag til vedtak

Ingen forslag.

Møtebehandling
Prost Skollevoll deltok ikke i behandling av denne saken. Han stemmer på bispekandidatene via en annen instans. 
Vedtak 
Torsken menighet stemmer på følgende tre kandidater i prioritert rekkefølge:
Kristine Sandmæl
Anne Bergliot Skoglund
Stig Lægdene
Menighetsforvalter ordner med den praktiske stemmeavgivningen.

